Video: ‘Jy soen my nie meer nie’ herleef op Zoid AfrikaRyk Neethling, Karen Zoid en Lianie May (Foto: Anelia Loubser) Dis byna ŉ dekade gelede dat Lianie May se treffer “Jy soen my nie meer nie” een van die redes was waarom dié plaasmeisie ŉ pop-sensasie geword het. Dié liedjie het egter Dinsdag nuwe lewe gekry in die jongste episode van Republiek van Zoid Afrika en ŉ verwerking daarvan, deur Lianie en Karen Zoid, pronk weer bo-aan die iTunes-trefferslys. Zoid se weergawe van “Jy soen my nie meer nie” kan op iTunes vir R9,99 gekoop word. Ander musiekhoogtepunte uit die huidige reeks se musiektreffers sluit in “What He Means”, “Boetebessie Briek Dans”, “Timbuktu” en “Vloek van die kitaar/Thunderstruck”. In Dinsdag se episode van Republiek van Zoid Afrika was die Olimpiese swemmer Ryk Neethling ook ŉ ateljeegas. In die episode van 15 November besoek Tobie Cronjé en lede van die Gereformeerde Blues Band die Republiek. Die Republiek van Zoid Afrika word Dinsdae om 20:30 op kykNET, DStv kanaal 144, uitgesaai.